Karcag Városi Önkormányzat Polgármesterének 10/2020. (IV.02.)

rendelete

**a Karcag Városi Önkormányzat 2020. évi költségvetéséről szóló 1/2020. (I.31.) rendelet módosításáról**

Karcag Városi Önkormányzat Polgármestere az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében az államháztartásról szóló 2011. évi CXCV. törvény 23‑24. §-ában meghatározott jogalkotói jogkörömben, a Magyarország gazdasági stabilitásáról szóló 2011. évi CXCIV. törvény 10- 10/E. §-aiban és a Magyarország 2020. évi központi költségvetéséről szóló 2019. évi LXXI. törvényben meghatározott feladatkörömben eljárva az alábbi rendeletet alkotom:

**1**. § A Karcag Városi Önkormányzat 2020. évi költségvetéséről szóló 1/2020. (I.31.) önkormányzati rendeletének (a továbbiakban: Rendelet) 8. § (1) bekezdése helyébe a következő rendelkezés lép:

„8.§ (1) A Karcag Városi Önkormányzat Képviselő-testülete felhatalmazza Polgármestert, hogy az átmeneti likviditási problémák áthidalása érdekében 2020. évre vonatkozóan folyószámla-hitelkeret szerződést kössön 200.000 ezer Ft összegben.”

**2. §** Ez a rendelet a kihirdetést követő napon lép hatályba és az azt követő napon hatályát veszti.

K a r c a g, 2020. március 31.

|  |
| --- |
| **(: Dobos László :)** |
| polgármester |

Kihirdetési záradék:

E rendeletet 2020. április 02-án kihirdettem.

|  |  |
| --- | --- |
|  |  |
|  **(: Rózsa Sándor :)** |  |
| jegyző |  |

**ÁLTALÁNOS INDOKOLÁS**

A koronavírussal kapcsolatos veszélyhelyzetre és a kormányzati intézkedésekre tekintettel a helyben szükséges intézkedések megtételéhez, valamint a biztonságos működéshez szükséges a rendelkezésre álló folyószámla hitelkeret összegének megemelése.

**RÉSZLETES INDOKOLÁS**

1. **§-hoz**

A folyószámla hitelkeret összegének megemeléséről rendelkezik.

1. **§-hoz**

A rendelet hatályba lépéséről rendelkezik.